|  |  |
| --- | --- |
| **MINISTARSTVO ZNANOSTI I**  **OBRAZOVANJA** | **Razina 11** |
| **RAZDJEL: 080** | **RKP 02493** |
| **Proračunski korisnik: SVEUČILIŠNA KNJIŽNICA U RIJECI** | **Matični broj 03328686** |
| **Dolac 1**  **51000 Rijeka** | **OIB 84122581314**  **Šifarska oznaka 9101**  **IBAN: HR1323600001101303992** |

**BILJEŠKE UZ FINANCIJSKA IZVJEŠĆA**

**ZA RAZDOBLJE OD 01. SIJEČNJA DO 31. PROSINCA 2020.**

**BILJEŠKE UZ BILANCU**

**Bilješka br. 1 – AOP 001 – Imovina**

Ukupna imovina iznosi 36.976.909 kn i u usporedbi sa 2019. godinom povećana je za 4%. Povećanje je rezultat ulaganja u dugotrajnu imovinu – knjige i pohranjene vrijednosti, nabavu računovodstvene opreme i ulaganja u prostor. Imovinu čine nefinancijska imovina u iznosu od 36.325.052 kn i financijska imovina u iznosu od 651.857 kn.

Najveći udio u nefinancijskoj imovini odnosi se na pohranjene vrijednosti (AOP 046).

Knjižnica ne radi ispravak vrijednosti knjižne građe, stoga se povećanje imovine najviše odnosi na nabavu knjiga putem kupnje, odnosno dara i obveznog primjerka.

Financijska imovina iznosi 651.857 kn i to:

1. novac u banci i blagajni – 343.199 kn
2. depoziti, potraživanja – 19.884 kn
3. potraživanja za prihode poslovanja – 1.198 kn
4. rashodi budućeg razdoblja i nedospjela naplata prihoda – 287.576 kn

Rashode budućeg razdoblja čine rashodi za plaću, prijevoz i naknadu za nezapošljavanje invalida za prosinac 2020.g.,koji će teretiti rashode 2021.g.

**Bilješka br. 2 – AOP 168 – Obveze i vlastiti izvori**

Obveze i vlastiti izvori iznose 36.976.908 kn i u usporedbi sa 2019. godinom veći su za 4%. Obveze iznose 404.357 kn, a vlastiti izvori 36.572.551 kn.

Od ukupnih obveza najveći udio odnosi se na:

* Obveze za rashode poslovanja (AOP 170) iznose 404.017 kn od kojih se najveći dio odnosi na obveze za zaposlene (AOP 171), koji se odnose na plaću za prosinac 2020. godine koja će biti isplaćena u siječnju 2021.g.
* Obveze za nabavu nefinancijske imovine - AOP 181 - iznose 340 kn.

Višak prihoda poslovanja (AOP 233) iznosi 249.407 kn . Koristiti će se za pokrivanje dijela troškova u 2021.g. i za pokrivanje dijela manjka od nefinancijske imovine. To je rezultat nakon provedene korekcije rezultata zbog kapitalnih prijenosa sredstava kojima su financirane nabave nefinancijske imovine.

Manjak od nefinancijske imovine (AOP 238) iznosi 102.287 kn. Manjak će biti pokriven viškom prihoda poslovanja - prenesenim i viškom prihoda poslovanja 2020.g.

**BILJEŠKE UZ PR-RAS**

**Bilješka br. 1 – AOP 001 – Prihodi poslovanja**

Prihodi poslovanja ostvareni su u iznosu od 5.124.674 kn što je više za 11% od ostvarenih u 2019. godini.

Najveći udio u prihodima čine:

1. Prihodi iz proračuna (AOP 131) u iznosu od 3.724.635 kn.
2. Prijenosi između proračunskih korisnika istog proračuna (AOP 069) iznose 772.082 kn i veći su 30% nego 2019.g.
3. Prihodi od prodanih proizvoda i pruženih usluga (AOP 124) koji iznose 455.816 kn su malo veći od 2019.g. zbog Covid 19 mjera i ograničenog poslovanja u tim uvjetima.
4. Donacije knjiga (AOP 127)iznose 16.214 kn.

Sveučilišna knjižnica je u 2020. g. održala program cjeloživotnog učenja za istraživače. Od ostalih prihoda ostvarene su tekuće pomoći iz županijskog i gradskog proračuna za sufinanciranje projekta Produženi rad knjižnice.

Sklopljen je Ugovor o korištenju sredstava Ministarstva kulture za jednog djelatnika koji će obavljati poslove matičara.

Sveučilište u Rijeci pokriva troškove izrade e-izdanja koje obavlja Centar za elektroničko nakladništvo pri Sveučilišnoj knjižnici.

**Bilješka br. 2 – AOP 148 – Rashodi poslovanja**

Ostvareni rashodi poslovanja iznose 4.721.416 kn.

Najveći udio rashoda čine:

1. Rashodi za zaposlene (AOP 149), iznose 3.549.546 kn.
2. Materijalni rashodi (AOP 160), iznose 1.164.083 kn.

Najveći trošak u materijalnim rashodima su naknade za prijevoz, usluge tekućeg i investicijskog održavanja, troškovi energije i komunalnih usluga.U 2020.g. plaćene su komunalne usluge za 2019 i 2020.g. u iznosu 276.336 kn – trošak kojeg nije bilo prethodnih godina.

**Bilješka br. 3 – AOP 282 – Višak prihoda poslovanja**

Ostvareni višak prihoda poslovanja iznosi 403.258 kn. Ostvareni višak prihoda poslovanja najvećim dijelom iskoristit će se za pokrivanje manjka od nefinancijske imovine, odnosno troškova budućeg razdoblja.

**Bilješka br. 4 – AOP 341 – Rashodi za nabavu nefinancijske imovine**

Rashodi za nabavu nefinancijske imovine ostvareni su u iznosu od 324.980 kn. Rashodi se najvećim djelom odnose na nabavu novih knjiga (AOP 375) u iznosu od 91.753 kn i nabavu uredskog namještaja i opreme, te komunikacijske i opreme za održavanje i zaštitu u iznosu 222.500 kn.

Kupljen je gusjeničar – naprava od osobite važnosti za osobe s invaliditetom koje će se uz to moći nesmetano kretati zgradom. Kupljen je i novi server, te je uloženo u zamjenu dotrajalih računala za potrebe studenata.

**Bilješka br. 5 – AOP 399 – Manjak prihoda od nefinancijske imovine**

Manjak prihoda od nefinancijske iznosi 324.980 kn. Manjak će se pokriti iz viška prihoda poslovanja i viška prenesenih prihoda iz 2019.g.

**Bilješka br. 6 – AOP 629 Ukupni prihodi i primici**

Ukupni prihodi i primici ostvareni su u iznosu od 5.124.674 kn i veći su u odnosu na 2019. godinu za 11%.

**Bilješka br. 7 – AOP 630 – Ukupni rashodi i izdaci**

Ukupni rashodi i izdaci iznose 5.046.396 kn.

**Bilješka br. 8 – AOP 631 – Višak prihoda i primitaka**

Višak prihoda i primitaka u 2020. godini iznosi 78.278 kn.

**Bilješka br. 9 – AOP 633 – Višak prihoda preneseni**

Višak prihoda preneseni je umanjen za ispravke knjiženja iz prethodnih razdoblja koja zahtijevaju promjenu računa rezultata – manjka prihoda rezultata.

**Bilješka br. 10 – AOP 635 Višak prihoda i primitaka raspoloživ u sljedećem razdoblju**

Ostvareni višak prihoda raspoloživ u sljedećem razdoblju iznosi 147.120 kn. Ostvareni višak prihoda i primitaka utrošit će se u 2021. godini.

**BILJEŠKE UZ P-VRIO**

Promjena u povećanju u obujmu imovine (AOP 018) se odnosi na nabavu knjiga i časopisa putem kupnje, dara od proračunskih i neproračunskih korisnika te obveznog primjerka, a smanjenje se odnosi na otpis časopisa.

Promjene u vrijednosti (AOP 004) je 329 kn i odnosi se na rashod po inventuri.

**BILJEŠKE UZ RAS - funkcijski**

U 2020. godini Sveučilišna knjižnica prema funkcijskoj klasifikaciji svoje troškove evidentirala je u funkciji ''Rashodi za rekreaciju, kulturu i religiju koji nisu drugdje svrstani'', u ukupnom iznosu 5.046.396 kn.

# BILJEŠKE UZ OBVEZE

Stanje obveza na 31.12.2020. iznosi 407.917 kn.

Stanje nedospjelih obveza iznosi 403.419 kn.

Nedospjele obveze odnose se na

* obveze za rashode poslovanja (AOP 092):
* obveze za zaposlene (rok dospijeća siječanj 2020) 348.055 kn
* obveze za materijalne rashode (rok dospijeća siječanj 2020.) 55.024 kn
* obveze za nabavu nefinancijske imovine (AOP 093) 340 kn

U Rijeci, 29. siječnja 2021. godine

Osoba za kontaktiranje: Tatjana Milosavljević

Telefon: 051/336-911 int.110

Zakonski predstavnik

R a v n a t e lj i c a:

Lea Lazzarich, knjiž.savjetnica